คาร์ดิแกน (เพลง)

"**คาร์ดิแกน**" () เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ เปิดตัวเป็นซิงเกิลนำของสตูดิโออัลบั้มชุดที่แปดของเธอ *[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]* (2020) เมื่อวันที่ 27 กรกฎาคม ค.ศ. 2020 ผ่านทางรีพับลิกเรเคิดส์ เขียนเพลงและโปรดิวเซอร์โดยเทย์เลอร์ สวิฟต์ และแอรอน เดสเนอร์ "คาร์ดิแกน" เป็นแนวเพลงโฟล์ก ซอฟต์ร็อก อินดีร็อก และบัลลาด ที่มีความเร่าร้อนแบบช้า ๆ โดยมีการเรียบเรียงเสียงเปียโนที่ไพเราะ กลองสับ และไวโอลินเศร้าโศก

เนื้อเพลงกล่าวถึงความโรแมนติกอันปลอบโยนที่หายไปจากความทรงจำ ในมุมมองของผู้หญิงชื่อเบ็ตตี ซึ่งเป็นหนึ่งในตัวละครสมมติขึ้นในอัลบั้ม *โฟล์กลอร์* มิวสิกวิดีโอประกอบเพลงที่เขียน กำกับ และออกแบบโดยเทย์เลอร์ สวิฟต์ ได้รับการเผยแพร่พร้อมกับการเปิดตัวอัลบั้ม วิดีโอได้รับการอธิบายว่าเป็นไปตามสุนทรียภาพแบบคอตเทจคอร์ หรือสุนทรียศาสตร์สไตล์ชนบทในฝัน โดยมีสวิฟต์อยู่ในฉากที่แตกต่างกัน 3 แบบ ได้แก่ กระท่อมในป่าที่แสนอบอุ่น ป่าที่ปกคลุมด้วยมอสส์ และทะเลพายุที่มืดมิด ซึ่งแสดงถึงแนวคิดของช่วงต่าง ๆ ของความสัมพันธ์ "คาร์ดิแกน" ได้รับการยกย่องจากนักวิจารณ์เพลงในเรื่องการแต่งเพลงที่ไพเราะและเสียงที่ผ่อนคลาย และการแสดงแสดงในงานประกาศรางวัลแกรมมีประจำปี ครั้งที่ 63 ได้แสดงเพลงเวอร์ชันอะคูสติกชื่อ "คาบินอินแคนเดิลไลต์" และเพลงได้เสนอชื่อเข้าชิงรางวัลแกรมมี สาขาเพลงแห่งปี และสาขาขับร้องเพลงป็อปเดี่ยวยอดเยี่ยม

ในเชิงพาณิชย์ "คาร์ดิแกน" เปิดตัวบนชาร์ตเพลงสปอติฟายทั่วโลก ด้วยจำนวนการสตรีมมากกว่า 7.742 ล้านครั้ง ซึ่งเป็นการเปิดตัวที่มากที่สุดสำหรับเพลงบนแพลตฟอร์มในปี ค.ศ. 2020 โดยเพลงเปิดตัวที่อันดับหนึ่งของบิลบอร์ดฮอต 100 เช่นกัน สวิฟต์ทำคะแนนซิงเกิลอันดับหนึ่งในสหรัฐฯ อันดับที่หกในอาชีพของเธอ นอกจาก *โฟล์กลอร์* จะเปิดตัวบนชาร์ต บิลบอร์ด 200 ในสัปดาห์เดียวกันแล้ว เธอยังเป็นศิลปินคนแรกที่เปิดตัวพร้อมกันบนชาร์ต ฮอต 100 และบิลบอร์ด 200 นอกจากนี้ "คาร์ดิแกน" ยังครองอันดับหนึ่งในฮอตอัลเทอร์เนทีฟซองก์, ฮอตร็อกแอนด์อัลเทอร์เนทีฟซองก์, สตรีมมิงซองก์ และการขายเพลงดิจิทัล อันดับยอดขายเพลงดิจิทัล ทำให้สวิฟต์เป็นบุคคลครั้งแรกในประวัติศาสตร์ที่ครองอันดับสูงสุดในชาร์ตถึง 20 รายการในช่วงหลัง และเพลงขึ้นสู่อันดับหนึ่งในออสเตรเลีย ติดสิบอันดับแรกในแคนาดา ไอร์แลนด์ มาเลเซีย นิวซีแลนด์ สิงคโปร์ และสหราชอาณาจักร และติดอันดับ 20 ในเดนมาร์ก เอสโตเนีย ลิทัวเนีย และสกอตแลนด์

## การพัฒนาและองค์ประกอบ
"คาร์ดิแกน" ประพันธ์โดยเทย์เลอร์ สวิฟต์ และแอรอน เดสเนอร์ และอำนวยการสร้างโดยเดสเนอร์ เพลงนี้เป็นเพลงที่โหยหา เร่าร้อนช้า ๆ ของแนวเพลงโฟล์ก ซอฟต์ร็อก และอินดีร็อก เป็นเพลงที่ขับเคลื่อนด้วยการเรียบเรียงเสียงประสานของเปียโนที่นุ่มนวลและตัวอย่างเสียงกลองคลอบรรยากาศ เขียนด้วยคีย์ E♭ major และมีจังหวะเร็วปานกลางที่ 130 ครั้งต่อนาที ช่วงเสียงของสวิฟต์ในเพลงมีตั้งแต่ E♭3 ถึง A♭4 เนื้อเพลงแสดงถึงความมั่นใจ แต่ก็ "ขมขื่นเล็กน้อย" ด้วยสวิฟต์บอกแฟน ๆ ของเธอว่า "คาร์ดิแกน" เป็นเรื่องเกี่ยวกับ "ความโรแมนติกที่หายไป และเหตุใดความรักของหนุ่มสาวจึงมักติดตรึงอยู่ในความทรงจำของเราอย่างถาวร" เป็นหนึ่งในสามแทร็กในอัลบั้มที่บรรยายถึงรักสามเส้าจากสามมุมมองที่แตกต่างกันในแต่ละช่วงเวลาของชีวิตพวกเขา อีกสองเพลงคือ "ออกัสต์" และ "เบ็ตตี"

ในเพลงนี้ สวิฟต์ร้องเพลงจากมุมมองของตัวละครชื่อเบ็ตตี ผู้ที่ระลึกถึงการแยกทางและการมองโลกในแง่ดีอย่างยาวนานของความสัมพันธ์กับคนที่ชื่อเจมส์ ขณะที่การประชาสัมพันธ์ซิงเกิลเวอร์ชันลิมิเต็ดอิดิชัน สวิฟต์บอกแฟน ๆ ว่าเธอส่งบันทึกเสียงต้นฉบับที่แต่งเพลงให้แอรอน เดสส์เนอร์ในวันที่ 27 เมษายน ค.ศ. 2020 หลังจากได้ยินเสียงบรรเลงที่เขาสร้าง เดสส์เนอร์กล่าวว่า "คาร์ดิแกน" เป็นเพลงแรกที่เขียนขึ้นจากความร่วมมือของพวกเขา และเป็นเพลงแรกที่เขียนขึ้นจากอัลบั้มทั้งหมด เดสเนอร์กล่าวว่า สวิฟต์ประพันธ์เนื้อเพลงในการบรรเลงของเขาใช้เวลาประมาณห้าชั่วโมง  รอยซิน โอคอนเนอร์จาก*[[ดิอินดีเพ็นเดนต์]]*เปรียบเทียบเพลงนี้กับ "คอลอิตวอตยูวอนต์" จากสตูดิโออัลบั้มชุดที่ 6 ของเธอในชื่อ *[[เรพิวเทชัน (อัลบั้มเทย์เลอร์ สวิฟต์)|เรพิวเทชัน]]* (2017) ในขณะที่ บ็อบบี โอลิเวียร์จาก*สพิน* เปรียบเทียบกับ "ไวล์ดิสต์ดรีมส์" จากสตูดิโออัลบั้มชุดที่ 5 ของเธอในชื่อ *[[1989 (อัลบั้มเทย์เลอร์ สวิฟต์)|1989]]* (2014)

## รางวัลและการเสนอชื่อ
"คาร์ดิแกน" ได้รับสามรางวัลและได้รับการเสนอชื่อเข้าชิง 14 ครั้ง เพลงนี้ได้รับรางวัล สาขามิวสิกวิดีโอเพลงโปรด ในงานอเมริกันมิวสิกอะวอดส์ประจำปี ค.ศ. 2020 และเข้าชิงรางวัลสาขาเพลงแห่งปี และสาขาขับร้องเพลงป็อปเดี่ยวยอดเยี่ยม ในงานประกาศผลรางวัลแกรมมี ครั้งที่ 63 นับเป็นเพลงที่ 5 ของเทย์เลอร์ สวิฟต์ที่ได้รับการเสนอชื่อเข้าชิงสาขาเพลงแห่งปี และเพลงที่ 4 ในสาขาสาขาการแสดงเดี่ยวเพลงป็อปยอดเยี่ยม

## รายการเพลง
* **ดิจิทัลดาวน์โหลดและสตรีมมิง**
# "คาร์ดิแกน" – 4:00
* **ซีดี, 7" ไวนิล, 12" ไวนิลและแผ่นภาพ**
# "คาร์ดิแกน" – 4:00
# "บันทึกเสียงการแต่งเพลง" – 4:33
* **ซีดี, ดิจิทัลดาวน์โหลด, สตรีมมิง, 7" ไวนิล และ 12" ไวนิล (คาบินอินแคนเดิลไลต์เวอร์ชัน)**
# "คาร์ดิแกน" (คาบินอินแคนเดิลไลต์เวอร์ชัน) – 3:48
# "คาร์ดิแกน" – 4:00

## ชาร์ต

### ชาร์ตประจำสัปดาห์

### ชาร์ตประจำปี

## การรับรอง

## ประวัติการจำหน่าย

## อ้างอิง

หมวดหมู่:ซิงเกิลในปี พ.ศ. 2563
หมวดหมู่:เพลงในปี พ.ศ. 2563
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:มิวสิกวิดีโอที่กำกับโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:ผลกระทบของการระบาดทั่วของโควิด-19 ต่ออุตสาหกรรมดนตรี